Държавен вестник, бр. 43, 2005 г., стр. 17

Б Р О Й  43
Д Ъ Р Ж А В Е Н   В Е С Т Н И К
С Т Р .  17
1. забрана за извършване на действия, за
които се твърди, че съставляват или ще състав-
ляват неправомерно използване на промишлен
дизайн;
2. изземване на продуктите, за които се твър-
ди, че са изработени чрез копиране или използ-
ване на дизайн, включен в обхвата на закрила;
3. запечатване на помещението, за което се
твърди, че се извършва или ще се извърши на-
рушение.
(2) Допускането, налагането и отменянето
на обезпечителните мерки се извършват по реда
на Гражданския процесуален кодекс.
(3) Обезпечителната мярка забрана за извърш-
ване на действия се налага със съобщаването є
от съда.
(4) Обезпечителните мерки по ал. 1, т. 2 и 3
се налагат от съдия-изпълнителя, който извър-
шва действието, едновременно с връчването на
ответника на съобщението за допускане на обез-
печението.
(5) Ищецът или негов представител има
право да присъства и да съдейства при налага-
нето на обезпечителните мерки.
(6) Обезпечителните мерки по ал. 1, т. 2 и 3
се налагат в тридневен срок от постъпване на
молбата на ищеца до съдия-изпълнителя. Обез-
печителната мярка, допусната за предотвратя-
ване на предстоящо нарушение, се налага в срок,
съобразен с целта є.
(7) Ако се установи, че обезпечителната
мярка е поискана неоснователно, ответната
страна може да иска от лицето, което я е поис-
кало, да є заплати причинените вследствие на
обезпечението вреди.”
§ 27. Члeн 62 се изменя така:
“Приложно поле
Чл. 62. (1) Митническите органи задържат
стоки, пренасяни през държавната граница на
Република България, за които има основание
да се смята, че са изработени чрез копиране или
използване на дизайн, включен в обхвата на
закрила по смисъла на чл. 18, без съгласието на
неговия притежател.
(2) Мерките за граничен контрол не се при-
лагат по отношение на стоки:
1. изработени чрез копиране или използване
на регистриран промишлен дизайн със съгла-
сието на притежателя му;
2. транзитно преминаващи през територия-
та на страната;
3. в малки количества с нетърговска или
непроизводствена цел;
4. подлежащи на бързо разваляне.”
§ 28. Член 63 се изменя така:
“Условия за прилагане на мерките за
граничен контрол
Чл. 63. (1) Мерките за граничен контрол се
прилагат въз основа на писмена молба от при-
тежателя на дизайна, както и по инициатива на
митническите органи. Когато притежателят на
правото е с постоянен адрес или седалище из-
вън страната, той трябва да посочи съдебен адрес
на територията на Република България.
(2) Молбата по ал. 1 трябва да съдържа под-
робно описание на стоките. Към нея се прилагат
копие от свидетелството за регистрация на ди-
зайна и удостоверение, че регистрацията е дей-
стваща, издадени от Патентното ведомство.
(3) За разглеждането на молбата и за прила-
гането на мерките за граничен контрол митни-
ческите органи събират такси в размери, опре-
делени от Министерския съвет.
(4) Митническите органи не носят отговор-
ност, когато при упражнявания от тях контрол
не са могли да идентифицират стоките, чието
задържане се иска, както и за предприетите от
тях добросъвестни действия по задържането
на стоките.”
§ 29. Член 65 се изменя така:
“Административни нарушения и наказания
Чл. 65. (1) Лице, което произвежда, предла-
га, излага на пазара или съхранява с такива цели
продукти, изработени чрез копиране или използ-
ване на дизайн, включен в обхвата на закрила
по чл. 18, без съгласието на неговия притежа-
тел, се наказва с глоба от 500 до 1500 лв., а на
едноличните търговци и юридическите лица се
налага имуществена санкция в размер от 1000
до 3000 лв.
(2) При повторно извършване на нарушени-
ето по ал. 1 се налага глоба от 1500 до 3000 лв.,
а на едноличните търговци и юридическите
лица—имуществена санкция в размер от 3000
до 5000 лв.
(3) Повторно е нарушението, което е извър-
шено в едногодишен срок от влизането в сила
на наказателното постановление, с което на
нарушителя е наложено наказание за същото
по вид нарушение.
(4) Продуктите, независимо чия собственост
са, се отнемат в полза на държавата и се преда-
ват за унищожаване, като притежателят на про-
мишления дизайн или упълномощеното от него
лице може да присъства на унищожаването.
(5) Предвиденото по ал. 1 наказание и мярката
по ал. 4 не се налагат в случаите, когато продукти-
те, в които е приложен или към които е включен
дизайнът, подлежат на бързо разваляне.”
§ 30. Създават се чл. 66—70:
“Установяване на нарушенията
Чл. 66. (1) Нарушението се установява с акт,
който се съставя от длъжностно лице, опреде-
лено със заповед на председателя на Патентно-
то ведомство, след извършване на проверка със
съдействието на органите на Министерството
на вътрешните работи.
(2) Проверка не се извършва и администра-
тивнонаказателно производство не се образува
при започнало производство по чл. 29.
Правомощия на длъжностното лице
Чл. 67. (1) Длъжностното лице по чл. 66, ал. 1
има право да:
1. изисква достъп до подлежащите на конт-
рол обекти;
2. изисква необходимите документи във връз-
ка с осъществяваните проверки и да взема ма-
териали за експертна оценка.